18.12.2012 Den Europæiske Unions Tidende L 348/11 KOMMISSIONENS GENNEMFØRELSESFORORDNING (EU) Nr. 1213/2012 af 17. december 2012 om suspension af toldpræferencerne for visse GSP-begunstigede lande med hensyn til visse GSP- afsnit i henhold til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (!), særlig artikel 8, stk. 2, og ud fra følgende betragtninger: (1) — I overensstemmelse med forordning (EU) nr. 978/2012 suspenderes toldpræferencerne i den generelle ordning under den generelle toldpræferenceordning (»GSP«) for varer i et GSP-afsnit med oprindelse i et GSP-begunstiget land, når den gennemsnitlige værdi af EU's import af sådanne varer fra dette GSP-begunstigede land i tre på hinanden følgende år har oversteget de maksimale græn- ser, der er opført i bilag VI til den forordning. (2) — Inden anvendelsen af toldpræferencerne under den gene- relle ordning udarbejder Kommissionen en liste over GSP-afsnit, for hvilke toldpræferencerne suspenderes for de berørte GSP-begunstigede lande. Denne liste bør baseres på de oplysninger, der er til rådighed pr. 1. september 2012 og fra de to foregående år. (3) — Foranstaltningerne i denne forordning er i overensstem- melse med udtalelse fra Udvalget for Generelle Præfe- rencer — VEDTAGET DENNE FORORDNING: Artikel 1 Bilaget til denne forordning indeholder listen over de varer i GSP-afsnit, for hvilke toldpræferencerne i artikel 7 i forordning (EU) nr. 978/2012 er suspenderet for de berørte GSP-begun- stigede lande. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den anvendes fra den 1. januar 2014 indtil den 31. december 2016. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. december 2012. (1) EUT L 303 af 31.10.2012, s. 1. På Kommissionens vegne José Manuel BARROSO Formand